stanford-oval/wikipedia huggingface dataset:
פוטאקט

| --- | --- |

 מדינה:  ארצות הברית ארצות הברית
 מדינה:  רוד איילנד רוד איילנד
 מחוז:  מחוז פרובידנס
 ראש העיר:  דונלד גרבין
 תאריך ייסוד:  1671 
 שטח:  23.33332 קמ"ר
 גובה:  11 מטרים
 אוכלוסייה:  ‏
  ‑ בעיר:  75,604 (1 באפריל 2020)
 קואורדינטות:  41°52′32″N 71°22′34″W﻿ / ﻿41.875555555556°N 71.376111111111°W﻿ / 41.875555555556; -71.376111111111 
 אזור זמן:  אזור זמן מזרחי
 http://www.pawtucketri.com
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה פוטאקט(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה פוטאקט(למפת רוד איילנד רגילה) פרובידנס ווריק קרנסטון וונסוקט סאות' קינגסטאון מסצ'וסטס קונטיקט האוקיינוס האטלנטיפוטאקט(למפת רוד איילנד מוגדלת) פרובידנס ווריק קרנסטון וונסוקט סאות' קינגסטאון מסצ'וסטס קונטיקט האוקיינוס האטלנטיפוטאקט  he tabBackground:;tabBorder:#aaa;defaultTab:0;
 
פוֹטַאקֶט (באנגלית: Pawtucket) היא עיר במדינת רוד איילנד שבארצות הברית. לפי מפקד האוכלוסין משנת 2020, מתגוררים בעיר כ-75,604 תושבים, מה שהופך את העיר לרביעית בגודלה במדינה. העיר נמצאת באזור ניו אינגלנד שבצפון מזרח ארצות הברית.
היסטוריה

פּוטאקט הייתה מיושבת על ידי ילידים עוד לפני בואם של האירופאים. המתיישב האירופי הראשון היה ג'וזף ג'נקס, שהגיע לאזור ממסצ'וסטס. הוא רכש כ-60 דונם ליד מפלי פוטאקט ב-1671, ואז הקים מנסרה. כל מה שג'נקס בנה נהרס מאוחר יותר, במהלך מלחמות האינדיאנים.
ב-1775 כבר גרו ופעלו בפוטאקט יצרני מוסקטים, שמן פשתן, אשלג וספינות. במקביל, אוזיאל וילקינסון ומשפחתו הקימו מפעל ברזל שייצר עוגנים, מסמרים, ברגים, כלים חקלאיים ואפילו תותחים. פוטאקט נחשבת למרכז משמעותי לייצור טקסטיל במהלך מלחמת העצמאות של ארצות הברית.
העיירה שגשגה מאוד במהלך שנות ה-20 של המאה ה-20 עת פעלו בה אולמות קולנוע ובתי מלון רבים, ובמקביל העיר חוותה תנופת בנייה משמעותית. עסקי הטקסטיל בניו אינגלנד צנחו במהלך השפל הגדול, כאשר יצרנים רבים סגרו את מפעליהם ועברו דרומה, שם הפעילות וכוח העבודה היו זולים יותר.
דמוגרפיה

| התפתחות האוכלוסייה> מפקד | התפתחות האוכלוסייה> אוכלוסייה | התפתחות האוכלוסייה>  | התפתחות האוכלוסייה> %± |
| --- | --- | --- | --- |
| 1830 | 1,459 |  | — |
| 1840 | 2,184 |  | 49.7% |
| 1850 | 3,753 |  | 71.8% |
| 1860 | 4,200 |  | 11.9% |
| 1870 | 6,619 |  | 57.6% |
| 1880 | 19,030 |  | 187.5% |
| 1890 | 27,633 |  | 45.2% |
| 1900 | 39,231 |  | 42.0% |
| 1910 | 51,622 |  | 31.6% |
| 1920 | 64,248 |  | 24.5% |
| 1930 | 77,149 |  | 20.1% |
| 1940 | 75,797 |  | −1.8% |
| 1950 | 81,436 |  | 7.4% |
| 1960 | 81,001 |  | −0.5% |
| 1970 | 76,984 |  | −5.0% |
| 1980 | 71,204 |  | −7.5% |
| 1990 | 72,644 |  | 2.0% |
| 2000 | 72,958 |  | 0.4% |
| 2010 | 71,148 |  | −2.5% |
| 2020 | 75,604 |  | 6.3% |
לפי מפקד האוכלוסין מ-2010, התגוררו בעיר כ-71,141 נפשות ב-32,055 משקי בית ו-18,508 משפחות. פוטאקט הייתה העיר הרביעית בגדולה מבין 39 הערים והעיירות שברוד איילנד. צפיפות האוכלוסין היא 3,224 נפש לקילומטר רבוע. על כל 100 נשים, היו 90.2 גברים. על כל 100 נשים בנות 18 ומעלה, היו 85.9 גברים.
ההכנסה החציונית לנפש בעיר היא 17,008 דולר, לעומת 28,124 דולר למשק בית בעיר ו-40,578 דולר למשפחה. לגברים הייתה הכנסה חציונית היא 31,129 דולר לעומת 23,391 דולר לנשים. כ-14.9% מהמשפחות ו-16.8% מהאוכלוסייה היו מתחת לקו העוני, כולל 24.5% מאלו מתחת לגיל 18 ו-15.2% מבני 65 ומעלה.
פוטאקט הוא גם אחד האזורים הבודדים בארצות הברית עם אוכלוסייה ליברית משמעותית, בעיקר פליטים ממשטרו של צ'ארלס טיילור. למעשה, ברוד איילנד יש את אחוז הליברים הגבוה ביותר בארצות הברית. באופן כללי, בפוטאקט יש ריכוז גבוה של מערב-אפריקאים. ההרכב הגזעי בעיר הוא:
50.4% לבנים לא היספנים
18.9% אפרו אמריקאים לא היספנים
0.60% אינדיאנים
1.6% אסייתים לא היספנים
0.10% ילידי האוקיינוס השקט
3.9% מגזעים מעורבים
4.7% מגזעים אחרים
25% מהתושבים הם לטינים.
הגיל החציוני היה 35 שנים. התפרסות הגיל בעיר:
24.9% – 0–18
9.1% – 18–24
31.3% – 25–44
19.9% – 45–64
14.8% – 65+
ערים תאומות

הממלכה המאוחדת בלפר, דרבישייר, הממלכה המאוחדת
הערות שוליים

1 2 3 4 5  Greene, Welcome Arnold (1886). The Providence Plantations for 250 Years. Providence, RI: J.A. & R.A. Reid. pp. 375–379.
↑  "The Leroy Theatre, RIP". Providence, RI: The Providence Journal-Bulletin. 14 בספטמבר 1997. p. D6. {{cite news}}:  (עזרה)
↑  ZINER, KAREN LEE. "R.I., with its sizable Liberian population, prepares for an Ebola case / Poll". Providence Journal. נבדק ב-2021-03-09.
| דגל רוד איילנד מדינת רוד איילנד |
| --- | --- | --- |
| בירת המדינה | פרובידנס |  |
| אזורים גאוגרפיים | עמק בלקסטון • האי בלוק |  |
| היישובים הגדולים ביותר | פרובידנס • ווריק • קרנסטון • פוטאקט • איסט פרובידנס • וונסאקט • קובנטרי • קאמברלנד • נורת' פרובידנס • סאות' קינגסטאון • וסט ווריק • ג'ונסטון • נורת' קינגסטאון • ניופורט • בריסטול • וסטרלי • סמית'פילד • לינקולן • סנטרל פולס • פורטסמות' |  |
| נושאים נוספים | מחוזות • סמלים • היסטוריה • דמוגרפיה • יהדות רוד איילנד |  |
| --- | --- |
בקרת זהויות :  NLI: 987007550231905171  BnF: cb12295068g (data)  LCCN: n79095263  MusicBrainz: f44a0ac7-8e27-44e4-bee4-69f78f3bf4db  NARA: 10041690  VIAF: 125357835   WorldCat (עם VIAF): 125357835
לונלי איילנד

| --- | --- |

 מקום הקמה:  ברקלי 
 תקופת הפעילות:  מ-2001 
 סוגה:  היפ הופ קומדי 
 חברת תקליטים:  יוניברסל ריפבליק רקורדס 
 www.thelonelyisland.com
 פרופיל ב-IMDb
 חברים
 אנדי סמברג ג'ורמה טאקון עקיבא שפר 
 
לונלי איילנד (באנגלית: The Lonely Island) היא שלישיית קומדיה מוזיקלית אמריקאית הכוללת את אנדי סמברג, ג'ורמה טאקון, ועקיבא שפר. הקבוצה התפרסמה בזכות הקטעים המוזיקליים הקומיים שלה בסאטרדיי נייט לייב, בהם "Lazy Sunday", "D*** in a Box" ו-"I'm on a Boat". פעילותם כוללת אלבומים, סרטים, וקטעי וידאו רבים שזכו לפופולריות רבה ברשת.
קריירה > תחילת הדרך

השלישייה הכירה בבית הספר התיכון בברקלי, קליפורניה. לאחר סיום הלימודים, הם עברו ללוס אנג'לס במטרה לפרוץ בתחום הקומדיה. הם החלו להפיק סרטונים שהפכו לויראלים ברשת והשתתפו במופעי קומדיה מקומיים. בשנת 2005 הם הצליחו להתקבל ככותבים לסאטרדיי נייט לייב, וסמברג אף התקבל כחבר צוות מלא בתוכנית.
קריירה > ההצלחה בסאטרדיי נייט לייב

The Lonely Island התפרסמו בסאטרדיי נייט לייב בזכות קטעי וידאו קומיים קצרי זמן, שנקראו "Digital Shorts". הקטע "Lazy Sunday" היה אחד מהראשונים שהפכו לוויראליים, וזכה להצלחה רבה ביוטיוב ובאייטונס. הקטעים שלהם שילבו הומור מוזיקלי ותרבות פופ, והפכו לאהובים ביותר על קהל הצופים.
קריירה > אלבומים וקטעים ויראליים

בשנת 2009 הוציאו השלישייה את אלבום הבכורה שלהם, "Incredibad", שכלל את הלהיטים הגדולים שלהם מהסאטרדיי נייט לייב. האלבום זכה להצלחה גדולה והגיע למקום ה-13 במצעד הבילבורד. בשנת 2011 יצא אלבומם השני, "Turtleneck & Chain", שזכה להצלחה רבה אף הוא והגיע למקום השלישי במצעד הבילבורד.
קריירה > פרויקטים נוספים

ב-2013 יצא אלבומם השלישי, "The Wack Album", שזכה גם הוא לפופולריות רבה. סביב זמן זה, השלישייה עזבה את סאטרדיי נייט לייב והתמקדה בפרויקטים אישיים נוספים, כולל סרטים ותוכניות טלוויזיה. אחד מהפרויקטים הבולטים היה הסרט "Popstar: Never Stop Never Stopping", שהופק על ידם ויצא בשנת 2016.
השפעה ותרבות

הלהקה נחשבת לאחת מהשלישיות הקומיות המשפיעות ביותר בדורנו. הם היו חלוצים בשימוש באינטרנט להפצת קטעי וידאו קומיים, ושינו את הדרך בה תרבות הפופ והומור מתקשרים עם הקהל. הם זכו במספר פרסים על פועלם, כולל פרסי אמי וגראמי, והם ממשיכים להשפיע על תחום הקומדיה והמוזיקה עד היום.
הערות שוליים

1 2 3  Blaise Santi, The Lonely Island's Journey From Berkeley To Internet Stardom, Looper, ‏2023-04-16 (באנגלית אמריקאית)
1 2 3 4  Chris Osterndorf, A timeline of the Lonely Island's trail-blazing Internet comedy, The Daily Dot, ‏2016-06-03 (באנגלית אמריקאית)
| --- | --- |
בקרת זהויות :  GND: 1050034023  ISNI: 0000 0004 6905 0794  LCCN: no2009050008  MusicBrainz: 028e1863-cab4-4a3d-9dd9-91c682c91005  VIAF: 154003126   WorldCat (עם VIAF): 154003126
לוחמי התמורות

| --- | --- |

עטיפת הספר
 מידע כללי
 מאת:  הרב ארז משה דורון
 איורים:  חוה דורון
 שפת המקור:  עברית
 תורגם לשפות:  אנגלית
 סוגה:  פנטזיה
 הוצאה
 הוצאה:  הוצאת לב הדברים
 תאריך הוצאה:  2007
 מספר עמודים:  415
 קישורים חיצוניים
 הספרייה הלאומית:  002556430
לוחמי התמורות הוא ספר פנטזיה עברית שכתב הרב ארז משה דורון, מחסידי ברסלב, שעניינו הוא רוחניות יהודית.
הספר יצא בשנת 2007 בהוצאת לב הדברים, מבוא חורון, המוציאה לאור את כתבי הרב דורון. בשלושת החודשים הראשונים נמכרו כ-10,000 יחידות, ובשלושת החודשים שלאחר מכן נמכרו עוד כ-5,000. ב-2008 תורגם הספר לאנגלית תחת השם "The warriors of transcendence" בתרגומה של רחל דינה מיסק ובעריכת אלן קרפט-יפה.
עלילה

בפרולוג מתוארת בריאת העולם על ידי "מחולל התמורות", שברא גם את הרוע, המכונה "חיוויא". במהלך השנים התפשט המין האנושי על פני ארץ בני קדם והקים חמש ערים גדולות בנות מיליוני תושבים. בראש הממלכה, ממלכת בני קדם, עמד מלך הכתר הלבן. כעבור 5,000 שנים מהבריאה החל חיוויא ללחוש מחשבות של יאוש וחולשה אל הנהרות שהשקו את חמש הערים הגדולות. אט אט החלו לפרוץ סכסוכים פנימיים בין יושבי הערים, עד שלבסוף המלך נרצח בשנתו. באותו לילה פלשו שכירי חרב מארץ הצפון והחריבו את הערים עד היסוד. כמה אלפי פליטים שהצליחו להימלט מחורבן הערים התיישבו ביערות הצפון וסביב ימת המלך.
חיוויא השתמש בחומרי הבניין של הערים ההרוסות כדי להקים את "עיר המגדל". המגדל כלל שבע קומות, כל אחת בעלת תכונות מיסטיות ייחודיות, ואכלס מאות אלפי תושבים. בכל קומה שלט קיסר אחר, משרתו של חיוויא. העיר אוכלסה על ידי נערים שנישבו מהערים הגדולות, ובהשפעתו של חיוויא סוברים שהם בני הקיסרים. למעשה, לקיסרים אין ילדים, שכן הם התעקרו עקב המשקה הכחול של חיוויא, שמעניקים חיי נצח לשותה אותם. בעל התמורות, שליחו של מחולל התמורות, מאמן את בני הכפרים, שנמלטו מהערים הגדולות כשנחרבו, לכיבוש מחודש של העיר. אנשיו של בעל התמורות מתמחים בשיטת לוחמה הנקראת "ריקוד סערה", שפותחה על ידי מחולל התמורות, ונקראים "רוקדי סערה".
גיבורי הספר הם עולו, בנו סג, סיהרא, אחיה צלאי, ומאן, שהוכשרו להיות לוחמי תמורות לקראת המלחמה האחרונה על גורל ממלכת בני קדם מול חיוויא, ישות הרשע שמרעילה את מחשבותיהם של השותים ממימי הנהר אליו הוא מזרים את מחשבותיו האפלות.
התמה המרכזית של הספר היא המאבק בין אור לחושך. הלוחמים ברוע הם לוחמי התמורות - אנשי רוח ובעלי מוסר שחיים בכפרים. הספר מלמד כי כל אחד יכול להיות לוחם ולהשפיע על גורל העולם דרך בנייה של האני העצמי והתמודדות עם הרוע החיצוני. הספר מתאר את ייסורי הנפש של הדמויות, החולשות והניסיונות של כל אחת מהן לנוכח האתגרים המוצבים בפניה כמשל להתחבטויות הנפש שעובר האדם.
רוב הדמויות המרכזיות בספר הן מעין אלגוריה לכוחות מרכזיים שקיימים בעולם הרוחני, שמהווים במובן מסוים גם אב טיפוס לכוחות מרכזיים בחברה ובנפש האנושית. לכל אחת מהדמויות ישנו מסלול ייחודי משלה, כאשר לכל אחד ישנו תפקיד אחר במשימה הגדולה של מלחמת הטוב נגד הרע.
דמויות > מחולל התמורות

מי שהביא את הגל הגדול, הוליד את השקופים, הצמיח לבני האדם כנפיים בסוף הספר.
דמויות > בעל התמורות

שליחו של מחולל התמורות, היכלו מעבר להר האש.
דמויות > מלך הכתר הלבן

מלך בני קדם, נרצח בתחילת הספר על ידי שבעת יועציו.
דמויות > שבעת הקיסרים

שבעת יועציו של מלך הכתר הלבן, מחריבי חמשת הערים, בוני עיר המגדל, ויוצרי עשרת הממירים.
דמויות > עשרת הממירים

עשרה יצורי אופל שנוצרו על ידי שבעת הקיסרים, תפקידם הוא להמיר אנשים מבני הכפרים לעבודת המגדל. נהרגו על ידי עולו
דמויות > מאן

מומר, לקראת סוף הספר חזר להיות לוחם תמורות, ולחם עם לוחמי התמורות במערכה האחרונה.
דמויות > חיוויא

שד שלחש לחישות למי הנהר וגרם למימיו להפוך לשחורים, בסוף הספר נוצח על ידי סיהרא.
דמויות > סיהרא

אחותו של צלאי, לוחמת תמורות, הגיעה אל בעל התמורות ובסוף הספר ניצחה את חיוויא.
דמויות > צלאי

אחיה של סיהרא, לוחם תמורות, ילד שובב, לקח אבן מאבני המגדל, מצא את הגלימה עם מפת מנהרות הזמן והואשם כי התנקש באחד הקיסרים.
דמויות > עולו

אביו של סג, לוחם תמורות, הרג את עשרת הממירים, עבר הכשרה ארוכה במדבר הלבן, ראה את בעל התמורות.
דמויות > סג

בנו של עולו, קיבל מאחד הממירים משחק דומה למשחק הכוחות. בעקבות כך עולו לוקח אותו איתו. בארץ האפרים הירוקים הוא אובד ולקראת סוף הספר מוצא את אביו.
דמויות > טקלא

חבר ילדות של עולו, מתחזה לבעל התמורות.
לוחמי התמורות

לוחמי התמורות הם בני הכפרים, פשוטי העם, שמתכוננים להילחם בחיוויא ובחייליו - הצללים, הקיסרים ובני עיר המגדל. הם מוכשרים במספר מיומנויות, אחת מהם הוא ריקוד סערה, ריקוד איטי בהתחלה שעובר למהיר מאוד עם הזמן. לוחמים שיודעים לרקוד את הריקוד נקראים רוקדי סערה, הוא נראה תמים, אך למעשה מדובר באמנות לחימה.
לוחמי התמורות מאמינים במחולל התמורות שמשגיח עליהם תמיד ורוצה בטובתם.
לוחמי התמורות ויהדות

שמות הגיבורים לקוחים מהארמית של התלמוד ושל ספר הזוהר. התלמוד והזוהר הם גם הרקע הרוחני מאחורי המסר של הספר. לדוגמה, חיוויא הוא נחש בארמית וסיהרא היא הלבנה (השכינה).
הרב דורון עושה שימוש גם בתורת רבי נחמן מברסלב. תפקידה המכריע של סיהרא במאבק הסופי מבטא את התפיסה הברסלבית ביחס לתפקיד הפרט במאבק ברוע ובקידום הגאולה. המאבק בין כוחות הטוב והרוע מתקיים תוך ציפייה לבואו של מחולל התמורות היחיד והמיוחד, שירפא את הריקנות השולטת בכל.
הערות שוליים

↑  מעיין כפיר, "כל אחד יכול להיות לוחם תמורות", באתר "אש התורה"
↑  ריאיון עם הרב ארז משה דורון, באתר "פורטל מצווה גדולה להיות בשמחה - חסידות ברסלב"
מפת ארץ בני קדם, טרם הוחרבה על ידי חיוויא
מפת ארץ אש לבנה, לאחר השתלטות חיוויא
מייק ששבסקי

מייקל ויליאם "מייק" ששבסקי (באנגלית Michael William "Mike" Krzyzewski; כינויו הוא "קואוץ' K" נולד ב-13 בפברואר 1947 בשיקגו) הוא מאמן כדורסל אמריקאי שאימן במשך 42 שנים את קבוצת הכדורסל של אוניברסיטת דיוק.
ששבסקי, הנחשב לאחד המאמנים הטובים בעולם, שימש מאמנה של דיוק משנת 1980 ועד 2022. הוא הוביל את דיוק לחמישה תוארי אליפות המכללות, 15 זכיות בטורניר ה-ACC ו-13 פעמים למאזן הטוב ביותר ב-ACC. הוא מחזיק בשיא ניצחונות למאמן בדרג הראשי של ליגת המכללות.
את נבחרת ארצות הברית הוביל לשלוש מדליות זהב אולימפיות: בבייג'ינג 2008, בלונדון 2012 ובריו דה ז'ניירו 2016, ולשתי מדליות זהב ומדליית ארד באליפויות העולם.
ביוגרפיה > קריירת משחק ותחילת הדרך

נולד בשיקגו לזוג פועלים מהמעמד הנמוך ממוצא פולני, והוא קיבל חינוך קתולי, כנער בתיכון שיחק כדורסל, אך אף אוניברסיטה לא הציעה לו מלגה, מלבד האקדמיה הצבאית של ארצות הברית, שאותה אימן המאמן המצליח חבר היכל התהילה בובי נייט. הוא שיחק בקבוצה כרכז וכקלע ובעונתו האחרונה אף שימש כקפטן. בין השנים 1969-1974 הוא שירת בצבא ארצות הברית ואימן כדורסל בבסיסים ברחבי ארצות הברית ומחוצה לה.
ביוגרפיה > תחילת דרכו באימון

ששבסקי שלא היה בולט כשחקן, פנה במהרה לתחום אימון, ומונה לעוזרו של נייט. לאחר שנה של עבודה משותפת, התפנתה משרת המאמן הראשי באקדמיה הצבאית, שבה שיחק, ששבסקי אימן שם חמש שנים עד 1980. הוא עבר לאמן באוניברסיטת דיוק, אחת האוניברסיטאות היוקרתיות בארצות הברית, שפנתה אליו למרות גילו הצעיר וחוסר ההישגים הבולטים עד אז. לדברי האחראים על הספורט באוניברסיטה הם חשו בכישרונו מרחוק.
ביוגרפיה > הפריצה בדיוק

משנת 1980 ועד העשור השני של המאה ה-21 מאמן ששבסקי בדיוק, בשנים אלו הוא הגיע להישגים ושיאים רבים עם הקבוצה, לחמש אליפויות בטורניר אליפות המכללות, ל-12 אליפויות אזוריות והופעות בפיינל פור. הוא טיפח עשרות שחקנים גדולים, וביניהם כוכבי NBA דוגמת גרנט היל, קרלוס בוזר, קיירי אירווינג, שיין באטייה, אלטון ברנד ואחרים. אחדים מעוזרי המאמן של ששבסקי הפכו למאמנים בכירים בעצמם ברבות הימים (כמו ג'וני דוקינס, מאמן נבחרת סטנפורד).
ב-16 בנובמבר 2011 במשחק חגיגי שנערך במדיסון סקוור גארדן ניצחה קבוצתו דיוק, את מישיגן סטייט, במשחק זה ניצח ששבסקי בפעם ה-903 בקריירה, ובכך היה לשיאן הניצחונות בכל הזמנים בדרג הבכיר של כדורסל המכללות בארצות הברית, הוא חלף על פני מורו משכבר הימים בוב נייט, שנכח באולם, שלו 902 ניצחונות בקנה.
בעשרות השנים שבהן אימן את דיוק קיבל ששבסקי פעמים אחדות הצעות מקבוצות שונות של ליגת ה-NBA לשמש בהן המאמן הראשי אך סירב לכולן. הוא נוהג לומר, שהאתגר האמיתי הוא בליגת המכללות. בשנת 2004 קיבל הצעת מפתה מאת לוס אנג'לס לייקרס, וב-2010 הצעה גדולה עוד יותר מניו ג'רזי נטס
ביוני 2021 החליט לפרוש מאימון. הוא הודיע כי יפרוש בסיום עונת 2021/22. יחליף אותו עוזרו ג'ון שייר. בעונה האחרונה כמאמן הוביל את דיוק עד לחצי גמר הפיינל פור, בו הפסידה הקבוצה לאוניברסיטת קרוליינה הצפונית, יריבתה הגדולה.
ביוגרפיה > נבחרת ארצות הברית

ששבסקי היה בסגל האימון של נבחרות של ארצות הברית החל מ-1987. הוא היה המאמן של הנבחרות הצעירות בטורנירים משניים, ועוזר המאמן בדרים טים ב־1992 ב־2005 לאחר שורת כישלונות של הנבחרת הוחלט באיגוד הכדורסל האמריקאי, להצעידו לראש הבמה ולמנותו למאמן ראשי, למרות שמעודו לא אימן ב-NBA ולא הוצרך לנהל שחקנים בסדר הגודל של לברון ג'יימס או קובי בראיינט. ההצלחה לא הגיעה מיידית, באליפות העולם 2006 זכתה הנבחרת רק במקום השלישי ובמדליית הארד, לאחר שהפסידה ליוון בחצי הגמר, אך באולימפיאדת בייג'ינג 2008 זכתה הנבחרת במדליית זהב תוך כדי שהיא מנצחת את היריבות בהפרש ממוצע של מעל 20 נקודות, משחק הגמר נגד נבחרת ספרד, שהציגה סוללת כוכבים משלה, התעלה לרמה גבוהה ובו ניצחה ארצות הברית. באליפות העולם 2010 שוב זכו בזהב למרות שחלק מהכוכבים נעדרו הנבחרת התבססה על כוכב צעיר ומבטיח קווין דוראנט. באולימיפאדת לונדון 2012 שוב זכה בזהב לאחר ניצחון על אותה ספרד המצוינת 107-100. במסגרת המשחקים בלונדון הוביל ששבסקי את האמריקאים לניצחון בפער הגדול ביותר עד אז 156-73 על נבחרת ניגריה. כמו כן הוסיפו האמריקאים עוד זכייה באליפות אמריקה. ב-2007.
בגביע העולם 2014, שנערך בספרד הוביל ששבסקי את נבחרת ארצות הברית. קודם לטורניר במשחק אימון פנימי שנערך בלאס וגאס השחקן פול ג'ורג' נפצע פציעה קשה מאוד ברגלו מספר ימים לאחר מכן גם קווין דוראנט הודיע על פרישתו מהטורניר, כתוצאה מכך הידלדל הסגל של הנבחרת, והיא כללה סגל צעיר וחסר ניסיון, כקיירי אירווינג וקנת' פאריד. בעולם הושמעו תהיות, לגבי כשירותם למשימה. אך האמריקאים הרשימו, והשלימו טורניר ללא הפסד. הם הביסו את היריבות בהפרש ממוצע של כ-30 נקודות וזכו במדליית הזהב. את קריית האימון של בנבחרת סיים עם זכייה במדליית זהב באולימפיאדת ריו דה ז'ניירו (2016).
לששבסקי מאזן עם נבחרת ארצות הברית של 88 ניצחונות לעומת הפסד בודד במשחקים רשמיים, כשההפסד היחיד הוא אותו הפסד ליוון.
משפחה ופעילות ציבורית

בשנת 1969 נישא ששבסקי לרעייתו קרול בכנסייה הקתולית בווסט פוינט, לזוג שלוש בנות ושמונה נכדים, אשתו ובנותיו מעורבות בדרכו המקצועית, ובעיקר בפעילותו הפילנתרופית, אחת מבנותיו היא האחראית על הקרן שהקים, שמטרתה לכוון בני נוער למנהיגות ולהישגיות. על פעילות זאת זכה להכרה ולפרסים.
ששבסקי הוא נואם מבוקש בוועידות עסקיות, ובאיגודים שונים, הוא מקבל סכומים גבוהים עבור הרצאותיו, שאינן עוסקות בכדורסל או בספורט בכלל אלא במנהיגות והובלה למצוינות.
הסוס הלבן בשדה הירוק

| --- | --- |

דגל ועליו הסוס הלבן בשדה הירוק
 פרטים
 המחזיק בסמל:  רוהן רוֹהָן
 פרטים נוספים
 מסדרי אבירות:  אבירי בית אֵאוֹרְל
 שימוש:  נסי מלחמה, קסדות, מגינים
בלגנדריום של טולקין, הסוס הלבן בשדה הירוק, הסוס הלבן של רוֹהָן או פשוט הסוס הלבן (באנגלית: White Horse on The Green Field, The White Horse of Rohan או White Horse) הוא סמלה של ממלכת רוֹהָן ובפרט של מלכה.
ההשראה לסמל

ישנם חוקרים שאומרים שטולקין שאב את הסמל מהסוס הלבן של אפינגטון שנחצב בדשא של מורדות הגיר באנגליה.
ההשראה לסמל > הסוס הלבן של אפינגטון

הסוס הלבן של אפינגטון הוא דמות גבעה באורך 110 מטר ובגובה 40 מטר. הוא עשוי משקעים על הגבעה שנצבעו בגיר לבן. הוא נמצא על הגבעה מאז תקופת הברונזה המאוחרת.
שימושים

הסוס הלבן בשדה הירוק הופיע על המגן שניתן למֶרִי על ידי אֵאוֹוִּין לפני המסע אל מִינַס טִירִית. הסמל הופיע על נס המלחמה של תֵאוֹדֶן בקרב שדות הפֶּלֶנוֹר: ”מאחוריו התנוסס ברוח נסו, סמל סוס לבן בשדה ירוק, אך המלך הקדימו בדהרתו.” אותו הסמל הופיע גם על מגינו של תֵאוֹדֶן. לאחר מכן, בקרב המוֹרַנוֹן, הוצב הנס, עליו הנס, עליו הסמל על גבעה ליד ניסה של דוֹל אַמְרוֹת. הסמל הופיע גם על רבים ממגיניה וקסדותיה של רוֹהָן.
לאחר מכן, אֵאוֹמֶר נשא את הסמל גם כשהשתתף במלחמות ביחד עם מלך הממלכה המאוחדת של אַרְנוֹר וגוֹנְדוֹר, אָרָגוֹרְן.
בסדרת הסרטים

בסדרת סרטי שר הטבעות, מופיע הסמל בתור סוס לבן על רקע שחור שמאחוריו שמש שאינה מפיצה אור.
סמלה של רוֹהָן בסדרת הסרטים של שר הטבעות
ביאורים

↑  דבר זה הגיוני יחסית, משום שהסוס הלבן של אפינגטון נמצא כ-15 ק"מ בלבד ממקום מגוריו.
↑  דבר זה קרה ב-10 במרץ בשנת 3019 לעידן השלישי.
הערות שוליים

1 2 3  ג'. ר. ר. טולקין, עמנואל לוטם (ע), תרגום: רות לבנית, אוריאל אופק, שר הטבעות, זמורה ביתן מוציאים לאור, 1998, עמ' 803
1 2  "Uffington's White Horse: A White Horse on a Hill: From Uffington to Rohan". Things That Talk (באנגלית). נבדק ב-2025-01-02.
↑  Shippey, Tom (2005). The Road to Middle-Earth (Third ed.). Grafton (HarperCollins). pp. 140, 150. ISBN 978-0261102750.
1 2  England, Historic (2023-08-31). "6 Historic Places That Inspired Tolkien's Lord of the Rings". The Historic England Blog (באנגלית בריטית). נבדק ב-2025-01-02.
↑  ג'. ר. ר. טולקין, עמנואל לוטם (ע), תרגום: רות לבנית, אוריאל אופק, שר הטבעות, זמורה ביתן מוציאים לאור, 1998, עמ' 1058
↑  ג'. ר. ר. טולקין, עמנואל לוטם (ע), תרגום: רות לבנית, אוריאל אופק, שר הטבעות, זמורה ביתן מוציאים לאור, 1998, עמ' 768
↑  ג'. ר. ר. טולקין, עמנואל לוטם (ע), תרגום: רות לבנית, אוריאל אופק, שר הטבעות, זמורה ביתן מוציאים לאור, 1998, עמ' 854
1 2  הסוס הלבן בשדה הירוק, באתר Tolkien Gateway (באנגלית)
↑  ג'. ר. ר. טולקין, עמנואל לוטם (ע), תרגום: רות לבנית, אוריאל אופק, שר הטבעות, זמורה ביתן מוציאים לאור, 1998, עמ' 1033
הסוס הלבן של אפינגטון במבט מקרוב
מגן ועליו "הסוס הלבן בשדה הירוק"
הכנסייה הארמנית אליהו הקדוש בחיפה

| --- | --- |

מבנה הכנסייה
 מידע כללי
 סוג:  כנסייה 
 על שם:  אליהו הנביא
 כתובת:  רחוב חורי 23 
 מיקום:  חיפה
 מדינה:  ישראל
 בעלים:  הקהילה הארמנית
 מייסדים:  הקהילה הארמנית בישראל
 זרם:  הכנסייה הארמנית
 נשיא:  אב דיראיר הובאקימיאן
 הקמה ובנייה
 תקופת הבנייה:  ?–1928
 תאריך פתיחה רשמי:  1928
 חומרי בנייה:  אבן
 מידות
 קומות:  2
 
 קואורדינטות:  32°49′00″N 34°59′42″E﻿ / ﻿32.816668170434°N 34.995077500245°E﻿ / 32.816668170434; 34.995077500245
  (למפת חיפה מוגדלת) הכנסייה הארמנית אליהו הקדוש בחיפה(למפת חיפה רגילה) הכנסייה הארמנית אליהו הקדוש בחיפה(למפת הגליל המערבי רגילה) הכנסייה הארמנית אליהו הקדוש בחיפה(למפת הגליל המערבי מוגדלת) הכנסייה הארמנית אליהו הקדוש בחיפה
 
כנסיית סנט יגיה (בעברית: 'אליהו הקדוש') היא כנסייה הכנסייה  הארמנית אשר שוכנת בשביל חנא נאקרה - סמטה קטנה בחיפה הנושקת לרחוב חורי שבשולי ואדי ניסנאס. הכנסייה כפופה לפטריארכיה הארמנית בירושלים.
היסטוריה

הכנסייה שוכנת במבנה בן שתי קומות שהיה שייך למשפחת אביאד. בשנת 1928 העדה הארמנית בארץ רכשה את הבית והפכה אותו לכנסייה בשם סנט יגיה, על שמו של אליהו הנביא.
ב-29 באוקטובר 1947, ערב פרוץ מלחמת העצמאות, מאות ארמנים מירושלים, יפו ומחיפה עצמה חיכו בחצר הכנסייה לאנייה סובייטית שפינתה רבים מהקהילה בארץ לארמניה.
ביולי 2012 יזם האב דיראיר את שיפוץ הכנסייה במימון תרומות שנאספו על ידי חברי הכנסייה. השיפוצים כללו בתחילה את חזית בניין הכנסייה ואת גרם המדרגות שלה, וכמו כן גם את חלקי הקירות הצפוניים והדרומיים של הכנסייה. התרומה הראשונה בשנה זו הייתה בחודש ינואר ובעקבותיה הותקנו בכנסייה שתי מערכות מיזוג אוויר. בחודש מאי באותה שנה מיקמו צלב מוזאיקה בחלק הפנימי של הבמה (במת המזבח). באותו זמן, בחלקו המרכזי של הכנסייה מיקמו נברשת קריסטל עתיקה. כמו כן גם החליפו את כל מעקי המדרגות. הצלב, הנברשת ומעקי המדרגות מומנו מתרומות הקהילה הארמנית.
בחצר הכנסייה ניצב חצ'קר ("חצ'" – צלב, "קר" – אבן) מעוטר המפוסל בתוך אבן געשית שהובא מארמניה. החצ'קר ייחודי לתרבות הארמנית. סימן הזיהוי לצלב הארמני הם העיטורים הפרחוניים בקצותיו המסמלים את כוח החיים ואת האמונה בתחייה.
הרועה הרוחני של הכנסייה, האב דיראיר האבקימיאן (Sahak Hovakimyan Dirayr), הוא יליד ארמניה שעלה לישראל בשנת 2001.
גלריית תמונות

שער הכניסה
פנים הכנסייה
סנט יגיה על שם אליהו הנביא
החצ'קר
המזבח
ראו גם

ארמנים בישראל
הכנסייה האפוסטולית הארמנית
הערות שוליים

1 2 3  חיפה, הכנסייה הארמנית - עמירם במשעולי ארץ ישראל
1 2  הכנסייה הארמנית בחיפה
אליהו שטרן

| --- | --- |

 לידה:  5 בינואר 1948 (בן 77) תל-אביב, פלשתינה (א"י) 
 ענף מדעי:  גאוגרפיה, תכנון עיר ואזור
 מקום מגורים:  ישראל
 מוסדות:  אוניברסיטת בן-גוריון בנגב 
 הערות:  פרופסור מן המניין לגאוגרפיה ותכנון באוניברסיטת בן-גוריון בנגב
 תרומות עיקריות
 הבנת מנגנונים התנהגותיים בתחומי התחבורה והמרחב, מודלים יישומיים בניתוח מרחבי, פיתוח והטמעת כלים ושיטות בתכנון עירוני, אזורי וסביבתי, תכנון מרחבים ביוספריים.
 
אליהו שטרן (נולד ב-5 בינואר 1948) הוא פרופסור אמריטוס לגאוגרפיה ותכנון באוניברסיטת בן-גוריון בנגב, ומזכיר הוועדה לגאוגרפיה יישומית של האיגוד הגאוגרפי הבינלאומי.